John Boyega

Aisteoir Sasanach is ea John Adedayo B. Adegboyega  (r. 17 Márta 1992). Déanann sé aisteoireacht faoin ainm John Boyega. Aithnítear é go mór mhór as a ról mar Finn in Star Wars: The Force Awakens (2015), an seachtú scannán sa tsraith úd Star Wars, agus sa scannán a tháinig ar a shála sa bhliain 2017, mar atá Star Wars: The Last Jedi. Tharraing Boyega aird an phobail sa Ríocht Aontaithe air féin den chéad uair as a róle mar Moses sa scannán coiméideach ficsean eolaíochta Attack the Block (2011).

Bhí páirt aige freisin sa scannán drámata staire Detroit (2017), i gceithre eipeasóid den tsraith theilifíse 24: Live Another Day agus sa dráma Imperial Dreams (2014). Bronnadh an gradam BAFTA Rising Star Award ar Boyega sa bhliain 2016.

Is de chúlra Nigéarach iad tuismitheoirí Boyega. Rugadh é féin in Peckham, Londain.

Catagóir:Daoine a rugadh i 1992
Catagóir:Daoine beo
Catagóir:Aisteoirí Sasanacha
Catagóir:Aisteoirí teilifíse Sasanach
Catagóir:Buaiteoirí gradaim Golden Globe
Catagóir:Daoine as Londain
Catagóir:Daoine Briotanacha gorma
Catagóir:Fir